  Анжелика Тихонова корреспондент 2020-тӥ арын Россилэсь но Карлэсь нуналзэ Ижкарын куинь нунал ӵоже пусъёзы – 10-12 инвожое. Со сярысь пресс-конференциын Удмуртиысь тӧролэн но кивалтэтлэн администрациенызы кивалтӥсь Сергей Смирнов ивортӥз. 12-тӥ инвожое Удмуртимылэн шоркарезлы, Ижкарлы, 260 ар тырме. Со нуналэ асьмеос Россилэсь нуналзэ пусъём. Чаклам ужрадъёс элькунамы санитарно-эпидемиологической югдурез чакласа ортчозы Сергей Смирнов, Удмуртиысь тӧролэн но кивалтэтлэн администрациенызы кивалтӥсьФестивальлэн нырысетӥ нуналаз, 10-тӥ инвожое, азьло аръёсы сямен ик, азбаръёслэн нуналзы ортчоз. 11-тӥ инвожое ёросъёслэн нуналзы луоз. Нош 12-тӥ инвожое – Карлэн но Россилэн нуналзы. Карын улӥсьёс понна спортъя но крезьгуро ужрадъёс радъялозы: балконъёсын пижамной вечеринкаос но позыръяськонъёс. Озьы ик калыклы субботникъёсы потыны яке уж доры велосипедэн мыныны ӵекто. Фестивальлэн быдэсак программаеныз ужрадлэн  тодматскыны луэ.  Нялтас вераса, Карлэсь нуналзэ куинь нунал ӵоже пусъён Удмуртиын 2017-тӥ арысен сяме пыриз.  Тегъёс: Мерлык Ижкар Удмуртия Карлэннуналэз СергейСмирнов  